Petra eo an istor ? E Bro Japan e tremen an traoù . Met ur Japan " krenamzerel " hag ijinet eveljust . Doueez ar plant , Sakuya , a zihun Amaterasu ( doueez an Heol ) evit klask kempouezañ en - dro ar bed . Taget eo gant Yamata - no - Orochi , un aerouant / sarpant diaoulek . Ur bern speredoù drouk a zo un tamm pep lec ' h ha marv eo ar plant hag ar gwez . E stumm ur vleizez e rank Amaterasu reiñ buhez en - dro da bep tra . Sikouret e vo gant Issun , un dudennig a fell dezhañ mestroniañ teknikoù ar barr - livañ neñvel . Divinet ho po moarvat eo diazezet ar c ' hoari war mojennoù ar relijion shinto . Peoc ' hus ha brav eo pal an istor ha dre ma n ' on ket mailh war mojennoù japan e oan laouen o tizoloiñ emdroadur an traoù hag an tudennoù ( eveljust n ' eo ket rik evel er vojenn , kalz fent a zo ouzhpenn met ar stuñv diazez a zo ar memes hini ) .